Subject: Oluline meeldetuletus: Teie vastutuskindlustuse leping on lõppenud
From: "TA Info" <[email-masked]>
Date: Wed, 25 Feb 2026 12:58:22 +0200

Lugupeetud tervishoiuteenuse osutaja

Tuletame meelde, et teie kohustusliku vastutuskindlustuse leping on
lõppenud.

Juhime tähelepanu, et alates 1. novembrist 2024 on kõigil kehtiva
tegevusloaga tervishoiuteenuse osutajatel kohustus omada kehtivat
vastutuskindlustuslepingut kogu tervishoiuteenuse osutamise perioodi
vältel. Tegemist on seadusest tuleneva kohustusega, mille täitmine on
tervishoiuteenuse osutamise eelduseks.

Juhul kui Te osutate tervishoiuteenust, palume Teil viivitamata pikendada
kehtivat vastutuskindlustuslepingut või sõlmida uus leping, tagamaks
seadusest tuleneva hoolsuskohustuse täitmine.

Kui Te olete ajutiselt loobunud tervishoiuteenuse osutamisest või ei osuta
teenuseid lõplikult, palume esitada vastav avaldus Terviseameti
tervishoiukorralduse infosüsteemis MEDRE aadressil https://medre.tehik.ee.
Selleks palume valida rakenduses „Minu roll“ alt sobiv ettevõte, seejärel
vasakpoolsest menüüst „Minu tegevusload“. Vastava tegevusloa detailvaates
on võimalik teha valik „Peata tegevusluba“ või „Tegevusloa kehtetuks
tunnistamine“.

Seoses uute kindlustusandjate lisandumisega Eesti turule soovitame enne
kohustusliku vastutuskindlustuse lepingu sõlmimist tutvuda ka Terviseameti
juhendiga
<https://www.terviseamet.ee/uudised/kohustuslik-vastutuskindlustus-olulise
d-juhised-ja-nouanded> , kus on välja toodud olulisemad tähelepanekud ja
soovitused.

Palume vajalikud toimingud tegevusloa või vastutuskindlustuslepingu osas
teha esimesel võimalusel, et vältida olukorda, kus tegevusloa kehtivus ei
ole kooskõlas seadusest tulenevate nõuetega.

Kui Teil tekib täiendavaid küsimusi, oleme valmis Teid meeleldi aitama.

Parimate soovidega

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult adressaatidele. Kui olete saanud kirja
ekslikult, palun teavitage koheselt selle saatjat ning kustutage saadud
kiri koos kõikide lisadega. NB! Juurdepääsupiirangu märkega dokumentide
avaldamine kõrvalistele isikutele on keelatud.